**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՇՎԵՅՑԱՐԻԱՅԻ ԶԱՐԳԱՑՄԱՆ ԳՈՐԾԱԿԱԼՈՒԹՅԱՆ ԵՎ ԳԵՐՄԱՆԻԱՅԻ ԴԱՇՆՈՒԹՅԱՆ ՏՆՏԵՍԱԿԱՆ ԶԱՐԳԱՑՄԱՆ ԵՎ ՀԱՄԱԳՈՐԾԱԿՑՈՒԹՅԱՆ ՆԱԽԱՐԱՐՈՒԹՅԱՆ ԿՈՂՄԻՑ ՀԱՅԱՍՏԱՆԻ ՀԱՄԱՅՆՔՆԵՐԻՆ՝ ԿՈՎԻԴ ՀԱՄԱՎԱՐԱԿՈՎ ՊԱՅՄԱՆԱՎՈՐՎԱԾ ԴԺՎԱՐՈՒԹՅՈՒՆՆԵՐԻՆ ԴԻՄԱԳՐԱՎԵԼՈՒ ՆՊԱՏԱԿՈՎ ԿԱԶՄԱԿԵՐՊՎԱԾ ԴՐԱՄԱՇՆՈՐՀԱՅԻՆ» ԾՐԱԳՐԻՆ ՏԵՂ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ ՀԱՄԱՅՆՔԱՊԵՏԱՐԱՆԻ ԿՈՂՄԻՑ ԸՆՏՐՎԱԾ «ՀԱՄԱՅՆՔԱՅԻՆ ԶԱՐԳԱՑՄԱՆ ԿԵՆՏՐՈՆԻ ՀԻՄՆՈՒՄ» և «ԿԱՐԻ ԱՐՏԱԴՐԱՄԱՍԻ ԸՆԴԼԱՅՆՈՒՄԸ ՈՐՊԵՍ ՏԵՂ ՀԱՄԱՅՆՔԻ ՏՆՏԵՍԱԿԱՆ ԶԱՐԳԱՑՄԱՆ ԲԱՂԱԴՐԻՉ» ԾՐԱԳՐԵՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ ՏԵՂ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Սույն որոշման ընդունումը պայմանավորված է ներքոնշյալ հանգամանքներով.**

Շվեյցարիայի զարգացման գործակալությունը և Գերմանիայի Դաշնության տնտեսական զարգացման և համագործակցության նախարարությունը Հայաստանի համայնքներին՝ ԿՈՎԻԴ-ով պայմանավորված դժվարություններին դիմագրավելուն աջակցելու նպատակով հիմնել են դրամաշնորհային հիմնադրամ: Ծրագրի համակարգումը ստանձնել է ԳՄՀԸ կողմից իրականացվող «Լավ կառավարում հանուն տեղական զարգացման Հարավային Կովկասում» ծրագիրը՝ ՀՀ ՏԿԵՆ հետ համատեղ:

Հիմնադրամի գումարները նախատեսված են ՀՀ խոշորացված համայնքներում տնտեսական զարգացմանն ուղղված փոքր և միջին ծրագրերին աջակցելուն։

Ակնկալվում է, որ վերոնշյալ ծրագրերի մրցույթին մասնակցութնը և համապատասխան ծրագրերի իրագործումը նպաստ կբերի Տեղ համայնքի սոցիալ-տնտեսական զարգացմանը և այլ ենթակառուցվածքների գործադրելիությանը։ Ծրագիրը այն կխթանի և կաջակցի ՀՏԶ նախաձեռնություններին, որոնց նպատակն է արտադրանքի և ծառայությունների ձևավորմանը և դրանց ծավալի ընդլայնմանը, ինչպես նաև զբաղվածության աճին նպաստելը:

**ՀԱՄԱՅՆՔԱՅԻՆ ԶԱՐԳԱՑՄԱՆ ԿԵՆՏՐՈՆԻ ՀԻՄՆՈՒՄ**

Տեղ համայնքը և նրա բնակավայրերը բնակչության կարիքները բավարարելու համար չունեն մի շարք ծառայություններ, և չունեն բավարար չափով եկամուտներ տեղական սոցիալ-տնտեսական զարգացմանը լիարժեք նպաստելու համար:

Նախատեսվում է հիմնել համայնքային զարգացման կենտրոն, որտեղ համայնքի երիտասարդները և կանայք կարող են աշխատել, սովորել, իսկ ստացված եկամուտները համայնքը կուղղի իր սոցիալ-տնտեսական խնդիրների լուծմանը:

Ծրագրի ընդհանուր նպատակն է աջակցել Տեղ համայնքի սոցիալ-տնտեսական զարգացմանը, տարածաշրջանի բնակիչների համար ստեղծել մի շարք ծառայություններից օգտվելու հնարավորություն, ստեղծել արդյունավետ աշխատատեղեր:

Ծրագրի ընդհանուր նպատակին հասնելուն ուղղված խնդիրներն են՝ վերանորոգել Տեղ համայնքին պատկանող 400 քառ/մ շինությունը, կահավորել հյուրանոցա-կացարանային երկու սենյակները*:*

*Ծրագրի իրականացման արդյունքում՝*

1. *Կստեղծվի 10 հիմնական աշխատատեղ:*
2. *Բնակիչները հնարավորություն կունենան իրենց համայնքում օգտվել մշտապես անհրաժեշտ ծառայություններից:*
3. *Համայնքի երիտասարդների համար կստեղծվեն նոր աշխատատեղեր և նոր արհեստների ուսուցման հնարավորություն:*
4. *Համայնքի կանայք հնարավորություն կունենան կարուձև սովորել և հետագայում նաև աշխատել արտադրամասում: Արտադրամասն էլ հնարավորություն կունենա նոր և բարեկարգ պայմաններում ընդլայնել իր գործունեությունը:*
5. *Համայնքը հնարավորություն կունենա հյուրընկալել այցելուներին:*
6. *Վարձակալություններից և հյուրանոցա-կացարանային սենյակներից ստացված եկամուտները կներդրվի համայնքի սոցիալ-տնտեսական զարգացմանն ուղղված ծրագրերում:*

Ընդամենը գումարը կազմում է մոտ 15900000դրամ, որից 3500000 դրամ կտրամադրի ատամնաբույժ Վլադիմիր Հարությունյանը, 1500000 դրամ՝ համայնքապետարանը, 10900000 դրամ ակնկալվում է դրամաշնորհից:

Առանձին աշխատանքների ծախսերը հստակ կլինեն նախագծանախահաշվային փաստաթղթերի առկայության ժամանակ:

**ԿԱՐԻ ԱՐՏԱԴՐԱՄԱՍԻ ԸՆԴԼԱՅՆՈՒՄԸ ՈՐՊԵՍ ՏԵՂ ՀԱՄԱՅՆՔԻ ՏՆՏԵՍԱԿԱՆ ԶԱՐԳԱՑՄԱՆ ԲԱՂԱԴՐԻՉ**

Ծրագիրն իրականացվելու է Տեղ համայնքի Տեղ բնակավայրում։ Արդեն իսկ գործող կարի արտադրամասն ավելի ընդլայնելու, ավելի մեծ ծավալով աշխատանքներ տանելու, նոր աշխատատեղեր ստեղծելու, ինչպես նաև համայնքին տնտեսապես աջակցելու նպատակով։

Ծրագրի նպատակն է սահմանամերձ Տեղ բնակավայրում ստեղծել նոր աշխատատեղեր, ինչը խիստ անհրաժեշտ է արտագաղթը կանխելու համար, տրամադրել դիմակներ համայնքի խոցելի խավի բնակիչներին, փոքր-ինչ մեղմել համայնքի մանկապարտեզների ծախսերը՝ տրամադրելով մանուկներին սպիտակեղեն, վերմակներ, ընդլայնել գործող կարի արտադրամասի գործունեությունը:

Անհրաժեշտ է ձեռք բերել նոր սարքավորումներ, հումք և կահույք:

Արտադրամասում այս պահին աշխատում են գյուղի 7 /յոթ/ կանայք, ովքեր հենց այդտեղ են ծանոթացել կարուձևի հմտություններին։

Ծրագրի իրականացման դեպքում այս պահին կարուձևի դասընթացներին մասնակցող Արցախից տեղահանված և համայնքում բնակություն հաստատած կանանցից երեքը կընդունվեն հիմնական աշխատանքի։

*Ծրագրի իրականացման արդյունքում կունենանք՝*

1. *3 /երեք/ նոր աշխատատեղ*
2. *Նոր սարքավորումների ձեռքբերումը հնարավորություն կտա սպառողին առաջարկել ավելի որակյալ և նոր տեսակի արտադրանք։*
3. *Մանկապարտեզների 147 սաներ կունենան նոր սպիտակեղեններ և վերմակներ*
4. *Խոցելի խավի բնակիչները հնարավորություն կունենան անվճար ձեռք բերել դիմակներ:*

Ընդամենը գումարը կազմում է 9895000 դրամ, որից Տեղ համայնքը կտրամադրի 945000 դրամ՝ 525 000 դրամ ֆինանսական, 420000 դրամ՝ բնեղեն, 200000 դրամ կտրամադրի «ԱՆԳԵԼ» ԿԱՆԱՆՑ ԶԱՐԳԱՑՄԱՆ, ԲԱՐԵԳՈՐԾԱԿԱՆ ՀԿ-ը, 8450000 դրամ ակնկալվում է դրամաշնորհից:

**ՀԱՄԱՅՆՔԻ ՂԵԿԱՎԱՐ Ն. ՇԱԴՈՒՆՑ**